28. ΑΠΟΦΑΣΙΣ ΥΠΟΥΡΓΩΝ ΚΟΙΝΩΝΙΚΩΝ ΥΠΗΡΕΣΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Δ4/11055/ΦΕΓ./72 της 3/18 Ιαν.  1973 (ΦΕΚ Β΄ 53) Περί των υποβλητέων δικαιολογητικών και της τηρητέας διαδικασίας δια την παροχήν της εγκρίσεως κτήσεως εδαφικών εκτάσεων παρ’ Οικοδομικών συνεταιρισμών. Έχοντες υπ’ όψιν: α)Τον Νόμ. 602/1915 «περί Συνεταιρισμών». β)Το Ν.Δ. 4546/1966. γ)Το Β.Δ. 1059/1966. δ)Τον Α.Ν. 201/1967. ε)Το Ν.Δ. 886/71, αποφασίζομεν: 1.Καθορίζομεν ως ακολούθως τα υποβλητέα δικαιολογητικά και την τηρητέαν διαδικασίαν δια την παροχήν της εγκρίσεως κτήσεως εδαφικών εκτάσεων παρ’ Οικοδομικών Συνεταιρισμών κατ’ εφαρμογήν της παρ. 8 του άρθρ. 5 του Ν.Δ. 886/71 (ανωτ. αριθ. 16). Α΄. Υποβλητέα δικαιολογητικά υπό της Διοικήσεως του Συνεταιρισμού. 1.Αίτησις του Συνεταιρισμού προς την αρμοδίαν οικείαν εποπτικήν Αρχήν του Υπουργείου Κοινωνικών Υπηρεσιών (Κέντρα Κοινωνικής Πολιτικής Αθηνών-Πειραιώς ή Διευθύνσεις ή Τμήματα Κοινωνικών Υπηρεσιών των Νομαρχιών), δι’ ης θα αιτήται παρ’ αυτής ή παροχή εγκρίσεως κτήσεως της εκτάσεως παρά του Συνεταιρισμού, συμφώνως προς το Β.Δ. 1059/66, τον Α.Ν. 201/67 και Ν.Δ 886/71 και εις ην θα επισυνάπτωνται τα κάτωθι δικαιολογητικά: α)Λεπτομερειακόν σημείωμα του Διοικητικού Συμβουλίου του Συνεταιρισμού, περί των στοιχείων, εν γένει της προς απόκτησιν εδαφικής εκτάσεως και τον ακριβή αριθμόν των μελών του Συνεταιρισμού. β)Τοπογραφικά διαγράμματα της προς κτήσιν εκτάσεως εις πενταπλούν, υπό κλίμακα 1:2000, ή υπό κλίμακα 1:1.000 ή 1:500, αναλόγως της εκτάσεως. Επί των ως άνω διαγραμμάτων θα έχωσι χαραχθή υψομετρικαί καμπύλαι με ισοπαχή ανά έν ή δύο μέτρα. Εις το κάτω αριστερόν άκρον εις μέγεθος καννάβου (10Χ10 εκ.) θα σημειούται υπό κλίμακα 1:20.000 ή 1:50.000 η θέσις της προς αγοράν εκτάσεως εν σχέσει με το υπάρχον συγκοινωνιακόν δίκτυον, τους υπάρχοντας οικισμούς κλπ. στοιχεία, εις τρόπον ώστε να είναι δυνατός ο εντοπισμός του χώρου βάσει των υπαρχόντων στοιχείων. Τα ως άνω τοπογραφικά διαγράμματα δέον να είναι απαραιτήτως συνδεδεμένα με το Κρατικόν τριγωνομετρικόν δίκτυον ως και χωροσταθμικόν τοιούτον, εφ’ όσον εις την εγγύς περιοχήν υφίστανται τοιαύτα και να είναι συντεταγμένα  υπό αρμοδίου Τεχνικού (κατά προτίμησιν διπλωματούχου Ανωτάτης Σχολής Ε.Μ.Π.), όστις και θα φέρη την ευθύνην της ακριβείας του σχεδίου. Εις το άνω αριστερόν άκρον θα αναγράφηται ο τίτλος, π.χ. ΤΟΠΟΓΡΑΦΙΚΟΝ ΔΙΑΓΡΑΜΜΑ ΤΗΣ ΠΡΟΤΕΙΝΟΜΕΝΗΣ ΠΡΟΣ ΑΓΟΡΑΝ ΕΚΤΑΣΕΩΣ ΥΠΟ ΤΟΥ ΟΙΚΟΔΟΜΙΚΟΥ  ΣΥΝΕΤΑΙΡΙΣΜΟΥ ……………………………………………………. ΚΕΙΜΕΝΗΣ ΕΙΣ ΘΕΣΙΝ………………………… ΔΗΜΟΥ Ή ΚΟΙΝΟΤΗΤΟΣ……………………. ΝΟΜΟΥ…………………………… ΚΛ..1:2.000 αναλόγως. Εις το κάτωθι δεξιόν άκρον θα υπάρχη η ημερομηνία, το ονοματεπώνυμον, ο τίτλος, η υπογραφή και η σφραγίς του συντάξαντος τεχνικού. γ)Απόφασις της Γενικής Συνελεύσεως περί κτήσεως της εν τω οικείω σχεδιαγράμματι αναφερομένης εκτάσεως, λαμβανομένης δια πλειοψηφίας συμφώνως προς τα εν άρθρ. 6 του Ν.Δ. 886/1971 καθοριζόμενα, ειδικώς προς τούτο συγκαλουμένης, εις ην θα αναφέρωνται υποχρεωτικώς και τα εξής στοιχεία: 1)ο δικαιοπάροχος της εκτάσεως, 2)η θέσις ταύτης και η τιμή μονάδος, 3)ο τρόπος κτήσεώς της υπό του Συν/σμού ως και τα διατιθέμενα κεφάλαια προς αγοράν της, 4)ο τρόπος αντιμετωπίσεως εκτελέσεως επί ταύτης των κοινωφελών και λοιπών έργων κοινής εξυπηρετήσεως (αποχέτευσις, ύδρευσις, ηλεκτροδότησις κλπ.), 5)το συνολικόν εμβαδόν, το συνεχόμενον ή μη ταύτης, ως και εάν κείται εντός ή εκτός σχεδίου  πόλεως και 6)ο αριθμός των μελών του Συνεταιρισμού. δ)Απόφασις του Διοικητικού Συμβουλίου περί αγοράς της υπό κρίσιν εδαφικής εκτάσεως. ε)Πράξις ελέγχου τίτλων κυριότητος δικαιολογητικών υπό δικηγόρου. ς)Προσύμφωνον αγοραπωλησίας της εκτάσεως. Τούτο δέον να ακυρούται εις περίπτωσιν καθ’ ην δεν καθίσταται δυνατή η παροχή της κατά νόμον (ύπερθεν σχετικά γ δ και ε) εγκρίσεως κτήσεως της εκτάσεως. ζ)Βεβαίωσις της αρμοδίας δασικής Υπηρεσίας εξ ης να προκύπτη ότι, η εν τω σχεδιαγράμματι αναφερομένη έκτασις 1)δεν διεκδικείται υπό του Δημοσίου, 2)δεν συντρέχει περίπτωσις διατηρήσεώς της ως δασικής και 3)θα χορηγηθή, συμφώνως προς τας διατάξεις του Δασικού Κώδικος, άδεια κατατμήσεως ταύτης. η)Γνωμοδοτήσεις της αρχαιολογικής Υπηρεσίας και του Ελληνικού Οργανισμού Τουρισμού περί του ενδεδειγμένου η μη της εγκρίσεως από αρχαιολογικής και τουριστικής πλευράς, δια την κτήσιν υπό Συνεταιρισμού της εκτάσεως δι’ ίδρυσιν οικισμού. (Αντί της σελ. 440,29) Σελ. 440,29(α) Τεύχος 652 –Σελ. 141 Λαϊκή Κατοικία 35.Η.α.28 θ)Βεβαίωσις της οικείας Οικονομικής Εφορίας περί της πραγματικής αξίας, κατά τον χρόνον συνάψεως των προσυμφώνων, της προς κτήσιν εκτάσεως. Β΄ Διαδικασία παροχής εγκρίσεως κτήσεως. 1.Η οικεία Εποπτική Αρχή συντάσει σχετικήν ητιολογημένην πρότασιν, βασιζομένη επί των υποβληθέντων αυτή ως άνω δικαιολογητικών περί της εγκρίσεως ή μη της κτήσεως, εις ην θα περιλαμβάνωνται και τα ακόλουθα στοιχεία. α)Η νόμιμος λειτουργία του Συνεταιρισμού και η πληρότης των υποβληθέντων δικαιολογητικών. β)Το σύνολον των ληφθεισών υπό των αρμοδίων οργάνων του Συνεταιρισμού, αποφάσεων περί κτήσεως της υπό κρίσιν εδαφικής εκτάσεως. γ)Το συμφέρον ή μη του τιμήματος της εκτάσεως δια τα μέλη του Συνεταιρισμού. δ)«Εν η περιπτώσει η υπό κτήσιν έκτασις ευρίσκεται εις την περιφέρειαν εκτός της έδρας του Συνεταιρισμού εις την εποπτικήν αρχήν της έδρας αυτού ανήκει απλώς ο έλεγχος της νομίμου λειτουργίας και εκπροσωπήσεώς του. Διαπιστωμένου τούτου η εν λόγω εποπτική αρχή διαδιβάζει αμελλητί τα υποβληθέντα αυτή δικαιολογητικά εις την εποπτικήν τοιαύτην του Νομού, ένθα κείται η έκτασις, δια την παρ’ αυτής κίνησιν του μηχανισμού παροχής της αιτουμένης εγκρίσεως και την εν ταυτώ σύνταξιν προτάσεως –εκθέσεως δια την υπό κρίσιν εδαφικήν έκτασιν». Το εδαφ. δ΄ προσετέθη δια της υπ’ αριθ. Δ4/1169/ΦΕΓ της 30 Ιαν./8 Φεβρ. 1975 (ΦΕΚ Β΄ 141) αποφ Υπ. Κοινων. Υπηρεσιών και Δημ. Έργων. Οίκοθεν νοείται ότι εις περίπτωσιν μη υποβολής πλήρων δικαιολογητικών ή μη νομίμου λήψεως αποφάσεως τινός των οργάνων Διοικήσεως του Συνεταιρισμού, επαναπέμπονται ταύτα προς συμπλήρωσιν. Η πρότασις αύτη μεθ’ ολοκλήρου του φακέλλου αποστέλλεται προς την τεχνικήν Υπηρεσίαν του Νομού, ένθα η έκτασις. 2.Η Διεύθυνσις Τεχνικών Υπηρεσιών του Νομού μελετά κατά πρώτον τα ως άνω στοιχεία του φακέλλου και συντάσσει ητιολογημένην έκθεσιν περί της καταλληλότητος της υπό κρίσιν εκτάσεως, έχουσα υπ’ όψον τα εν παρ. Α5α του υπ’ αριθ. 1059/1966 Β.Δ/τος καθοριζόμενα. Η εν λόγω έκθεσις, μεθ’ ολοκλήρου του φακέλλου, υποβάλλεται εις την Υπηρεσίαν Οικισμού του Υπουργείου Δημοσίων Έργων (Δνσιν Ε2) δια την κατά τον νόμον εξέτασιν των χωροταξικών και πολεοδομικών προϋποθέσεων και την βάσει τούτων σύνταξιν σχετικής εισηγήσεως προς το Συμβούλιον Δημοσίων Έργων, περί της δυνατότητος ιδρύσεως Οικισμού. Εν συνεχεία ολόκληρος ο φάκελλος μετά της γνωμοδοτήσεως του συμβουλίου Δημοσίων Έργων και της αποδοχής ή μη ταύτης αρμοδίως, θα διαβιβάζηται εις το Υπουργείον Κοιν. Υπηρεσιών, Σελ. 440,30(α) Τεύχος 562-Σελ. 142  προκειμένου, μετά την γνωμοδότησιν του παρ’ αυτώ Κεντρικού Συμβουλίου Στεγάσεως, να μεριμνήση δια την έκδοσιν της Κοινής αποφάσεως περί εγκρίσεως ή μη της κτήσεως της υπό αγοράν εκτάσεως. Οίκοθεν νοείται ότι εις περίπτωσιν καθ’ ην δεν κρίνεται η υπό αγοράν έκτασις κατάλληλος δια δημιουργίαν Οικισμού αρκεί και μόνον η απόφασις του Υπουργού Δημοσίων Έργων. 3.Δια της παρούσης καταργείται η υπ’ αριθ. Δ4/οικ. 18480/ΦΓ/16.9.1971 κοινή απόφασις ημών ως και πάσα ετέρα τοιαύτη αναφερομένη εις θέματα ρυθμιζόμενα δια της παρούσης. Η παρούσα δημοσιευθήτω δια της Εφημερίδος της Κυβερνήσεως. 